Hege Newth

Hege Roberta Newth (født 11. november 1966)  er generalsekretær i Norsk PEN, bosatt i Oslo.

Hun har tidligere arbeidet som nasjonal koordinator for de norske fribyene i Norsk PEN, generalsekretær i Norsk Bibliotekforening, og festivalsjef for Bjørnsonfestivalen fra 2005 til 2009.

Newth er utdannet innen litteratur og skrivekunst og har en variert og omfattende bakgrunn som skribent, redaktør og prosjektleder for diverse litterære- og ytringsfrihetsrelaterte prosjekter. Hun arbeidet bl.a. for Norsk Forum for Ytringsfrihet med databasen «Beacon for Freedom of Expression», en bibliografisk database om sensur og ytringsfrihet.

Hun er barnebarn av forfatterne Fritjof og Lalli Knutsen, datter av forfatterne Philip og Mette Newth og søster til astrofysiker Eirik Newth og tømrermester Torstein Newth.

Bibliografi
 Mamma! Mia! (medforf.) barnebok, Gyldendal Tiden (1989)
 Hvorfor gråter ikke hunder? ungdomsbok, Tiden (2002)

Referanser

Kilder
Presentasjon av Hege Newth i Forfatterkatalogen på Forfattersentrums nettsider

Norske forfattere